b'\n_START_ARTICLE_\nLetsugas romana\n_START_PARAGRAPH_\nAng letsugas romana (Lactuca sativa L. var. longifolia) ay isang kasarian ng letsugas na lumalaki sa loob ng isang mataas na ulo ng matipunong mga dahon na may isang matatag na tadyang sa ibaba ng gitna. Hindi tulad ng ibang mga letsugas, ito ay hindi naaalintana ng init. Bagaman tinatawag na Romaine lettuce sa Ingles, tinatawag din itong cos lettuce na hinango mula sa Griyegong pulo ng Kos kung saan nagmula ang letsugas na ito. Ang araw ng 22 Herminal sa Pranses na Republikanong Kalendaryo ay nakalaan para sa letsugas na ito.'